Ivans Radulovs

Ivans Radulovs (; dzimis  Burgasā) ir Bulgārijas starptautiskais lielmeistars šahā (1972).

 Biogrāfija 
1970. un 1980. gados bijis viens no spēcīgākajiem Bulgārijas šahistiem. Trīskārtējs Bulgārijas šaha čempions (1971, 1977, 1980). 1973. gadā Ļeņingradā piedalījies Pasaules šaha čempiona izcīņas cikla starpzonu turnīrā, kurā ierindojies 12. vietā.1973 Leningrad Interzonal Tournament 
1982. gadā Polaņicazdrojā izcīnījis trešo vietu Akibas Rubinšteina memoriālā. 2005. gadā uzvarējis plašā starptautiskā šaha turnīrā Francijā. Par panākumiem turnīros FIDE 1968. gadā Radulovam piešķīrusi starptautiskā meistara (IM), bet 1972. gadā - starptautiskā lielmeistara (GM) nosaukumu. 2013. gadā Plovdivā uzvarējis Eiropas čempionātā ātrajā šahā.

Pārstāvējis Bulgārijas komandu lielākajos komandu šaha turnīros:
 Pasaules šaha olimpiādēs piedalījies 8 reizes (1968-1974, 1978-1982, 1986). Komandu un individuālajā vērtējumā izcīnījis 2 bronzas (1968) medaļas;OlimpBase :: Men's Chess Olympiads :: Ivan Radulov
 Eiropas komandu šaha čempionātos piedalījies 4 reizes (1970, 1977-1983);OlimpBase :: European Men's Team Chess Championship :: Ivan Radulov
 Pasaules studentu šaha čempionātos piedalījies 6 reizes (1961-1966). Komandu vērtējumā izcīnījis bronzas (1963) medaļu, bet individuālajā vērtējumā izcīnījis zelta (1961) medaļu;OlimpBase :: World Student Team Chess Championship :: Ivan Radulov
 Balkānu valstu komandu šaha čempionātos piedalījies 14 reizes (1971-1982, 1986, 1990). Komandu vērtējumā izcīnījis 4 zelta (1973, 1974, 1982, 1986), 5 sudraba (1971, 1972, 1975, 1976, 1979) un 5 bronzas (1977, 1978, 1980, 1981, 1990) medaļas, bet individuālajā - 3 zelta (1973, 1975, 1976), 3 sudraba (1977, 1980, 1990) un 7 bronzas (1971, 1974, 1978, 1979, 1981, 1982, 1986) medaļas.OlimpBase :: Men's Chess Balkaniads :: Ivan Radulov

Pēc profesijas ir inženieris. Piedalījies Sofijas dzelzceļa stacijas projektēšanas darbos. Precējies, ir divi bērni un četri mazbērni.

 Atsauces 

 Ārējās saites 

Kategorija:1939. gadā dzimušie
Kategorija:Burgasas apgabalā dzimušie
Kategorija:Bulgārijas šahisti